GLASILO OPĆINA RADOBOJ |I JESENJE broj 104 | godina XI. | 29. rujna 2018. 


s 


Javni poziv za 
prijedlog proračuna 
Općine Jesenje za 
2019. godinu 


U pripremi je prijedlog proračuna Općine 
Jesenje za 2019. godinu. Želja je u proces 
kreiranja Proračuna uključiti što veći broj za- 
interesiranih kako bi prijedlog proračuna bio 
što kvalitetniji. Stoga načelnik općine Andrija 
Ranogajec poziva sve zainteresirane mještane 
da dostave svoje prijedloge o raspodjeli prora- 
čunskih sredstava Općine Jesenje za 2019. go- 
dinu i aktivno sudjeluju u kreiranju proračuna 
Općine Jesenje. Poziv je objavljen na službe- 
noj stranici općine Jesenje, a rok za dostavu 
prijedloga je 10. listopada 2018. godine. Pri- 
jedlozi se mogu predati u pisarnici Općine ili 
uputiti poštom na adresu Gornje Jesenje 103, 
49233 Gornje Jesenje ili poslati elektronskom 
poštom na adresu: jesenjejesenje.hr 


Podijeljena novčana 
pomoć najugroženijim 
mještanima za 
nabavu ogrijeva 


U četvrtak 30. kolovoza u općinskoj vijećni- 
ci korisnicima socijalne pomoći s područja 
općine Jesenje podijeljena je jednokratna 
novčana pomoć za podmirenje dijela troš- 
kova nabave ogrijeva za nadolazeću zimu. 
Prema evidenciji Centra za socijalnu skrb 
Krapina novčanu pomoć u iznosu od 950,00 
kuna ostvarilo je ove godine 18-stero naju- 
groženijih mještana koji žive u samačkim 
domaćinstvima. Prilikom podjele novčane 
pomoći načelnik Andrija Ranogajec ista- 
knuo je kako Općina na razne načine nastoji 
pomoći mještanima s egzistencijalnim 
poteškoćama kako bi im olakšali njihov ne- 
zavidan položaj. 


Još jedna izmjena i 
dopuna prostornog 
plana 


Vijećnici Općine Radoboj na jednoj od proš- 
lih sjednica donijeli su Odluku o izradi V. 
izmjene i dopune Prostornog plana uređenja 
Općine Radoboj. Inicijativu je dalo nekoliko 
radobojskih poduzetnika a ovih je dana otvo- 
rena javna rasprava o prijedlogu izmjena. Uvid 
u prijedlog plana izmjena može se obaviti bilo 
kojeg radnog dana u vremenu od 8 do 14 sati 
u prostorijama Općine Radoboj. Zainteresira- 
ni mogu prijedlog plana razgledati, dati svoje 
primjedbe ili nove prijedloge do 9. listopada. 

* > Dioslidionika uakciji“ 
Sam eo ća Za 


U RADOBOJU ODRŽANA AKCIJA ZELENA 
ČISTKA - JEDAN DAN ZA ČISTI OKOLIŠ 


Nema više divljih odlagališta 


Općina Radoboj već šest godina organizira 
akciju u okviru kampanje Zelena čistka koja 
se provodi u mnogim zemljama. Aktivnim 
uključivanjem članova udruga građana, čla- 
nova mjesnih odbora, općinskih vijećnika 

i djelatnika Jedinstvenog upravnog odjela 
ove je godine očišćeno posljednje registri- 
rano divlje odlagalište otpada na području 
Općine Radoboj. Dokaz je to da sve manje 
stanovnika Općine otpad baca u šume i po- 
toke i da ga zbrinjava na zakonom određeni 
način. Sudionici ovogodišnje akcije u znak 
nestanka još jednog nelegalnog odlagališta 
otpada u Radobojskom su trnacu zasadili 
sadnicu jabuke kao dokaz očuvanja prirod- 
nih znamenitosti našeg područja. 


Zia 27 


Slika parkiralište i novi asfalt 


Parkiralište i novi asfalt 


Djelatnici tvrtke ,Colas Hrvatska“ d.d. asfaltirali su ovog ljeta pojedine dionice ne- 
razvrstanih cesta na području Općine Radoboj. Ovim uređenjem 1800 m presvučeno 
je novim asfaltnim zastorom, a ujedno je i uređeno parkiralište površine 400 m? u 
neposrednoj blizini mjesnog groblja u Radoboju i kapelice Majke Božje Lurdske. Ovo 
uređenje komunalne infrastrukture uvelike će doprinijeti poboljšanju sigurnosti od- 
vijanja prometa kao i organizaciji prometa u mirovanju. 

U RADOBOJU ODRŽANA DESETA SJEDNICA OPĆINSKOG VIJEĆA 


POVEĆANJE CIJENA 
PRIKUPLJANJA | ODVOZA SMECA 


NEPRIHVATLJIVO 


Usred ljeta u Radoboju je održana sjedni- 
ca Općinskog vijeća. Deset od ukupno 13 
općinskih vijećnika, 3. kolovoza rasprav- 
ljalo je i odlučivalo o zaduženju Općine, 
primili su na znanje izvještaj općinskog 
načelnika o aktivnostima u prvoj polovici 
2018. godine i donijeli su zaključak o ne- 
prihvatljivosti povećanja cijene prikuplja- 
nja i odvoza komunalnog otpada. 

Kao što je vidljivo iz Izvještaja Anđelka 
Topolovca, općinskog načelnika, Općina 
Radoboj pripremila je nekoliko projeka- 
ta uređenja zgrada i komunalne infra- 
strukture za koje su odobrena potrebna 
financijska sredstva od strane nadležnih 
ministarstava. Radi se o uređenju ,Hiže 
vinove loze“, rekonstrukciji nerazvrstane 
ceste Brod - Kraljavec i zamjeni rasvjetnih 
tijela javne rasvjete. Ugovori su potpisani, 
ali sredstva će pristizati postepeno tije- 
kom ove i idućih godina. Kako bi se mo- 
glo započeti s radovima donijeta je odluka 
da se Općina zaduži uzimanjem kredita u 
iznosu od 7.700.000 kuna. Sredstva će se 
doznačivati izvođačima radova prema di- 
namici izvršenja radova, a iskoristit će se 
do kraja 2019. godine. Kredit će se početi 
otplaćivati od 2020. do 2029. godine uz 
kamatnu stopu od 1,75% godišnje. 

Pred vijećnicima se našao i prijedlog 
Komunalnog poduzeća Krapina o novim 
cijenama prikupljanja i odvoza komunal- 
nog otpada. Nakon obrazloženja i raspra- 
ve usvojen je sljedeći: 


Zaključak 

Predloženo povećanje cijena prikupljanja 
i zbrinjavanja otpada od strane komu- 
nalnog poduzeća Krakom Krapina na 
osnovu danog obrazloženja nije nam 
prihvatljivo. Ni na koji način nije nam 
obrazloženo povećanje cijena, npr. koje 
komponente troškova su sada poskupile 
ili možda prije nisu ni postojale. Stoga 
tražimo detaljno obrazloženje povećanja 
cijena sakupljanja i zbrinjavanja otpada 
uz obavezan prikaz strukture troško- 

va skupljanja i zbrinjavanja otpada po 
mjernoj jedinici sada i prije predlože- 
nog poskupljenja. Također tražimo plan 
poslovanja jedinice društva koja se bavi 
sakupljanjem i zbrinjavanjem otpada, 
tako da dostavi broj korisnika usluge, broj 
zaposlenih, vozni park, te sve relevantne 
financijske podatke. Od poslovne jedi- 
nice društva predmetno se traži za 2017. 


godinu i za prvih 6 mjeseci 2018. godi- 
ne. Isto tako traži se od nadležnih tijela 
Općine Radoboj, da za usluge sakupljanja 
i zbrinjavanja otpada sa svojega područja 
zatraži najmanje dvije ponude ovlaštenih 
trgovačkih društava, koji tu djelatnost 
obavljaju na području Krapinsko - zagor- 
ske županije. 


Usluga manja, a cijena veća 

Krakom Krapina svim je domaćinstvima i 
drugim korisnicima njihovih usluga tije- 
kom kolovoza ove godine dostavio obavi- 
jesti o novom rasporedu odvoza otpada, 
pregled cijena i obrazac izjave putem 
kojih su se korisnici usluge trebali izja- 
sniti među ostalim i o tome hoće li sami 
zbrinjavati takozvani biološko razgradiv 
otpad ili će tu uslugu povjeriti Krakomu. 
Na temelju dostavljenih materijala 
vidljivo je da se smanjuje broj odvoza 
miješanog otpada, povećava broj odvoza 
papira, plastike i kartona, te uvodi ako je 
to potrebno odvoz biorazgradivog otpada. 
Tako od 1. rujna Krakom odvozi mije- 
šani otpad umjesto kao do sada svakog 
tjedna, svakih 15 dana, a reciklažni otpad 
umjesto jednom mjesečno svakog dru- 
gog tjedna. No, uz to su priložene i nove 
cijene evo kako to izgleda na primjeru 
domaćinstva koje koristi spremnik, kantu 
za otpad, zapremnine 120 litara. Do sada 
se mjesečno plaćalo 51,01 kuna. Nova 
cijena je ako samo domaćinstvo zbrinjava 
biorazgradiv otpad 76,61, a ako i taj otpad 
odvozi Krakom cijena je 100,34 kune 
mjesečno. Pretpostavimo da će većina 
naših domaćinstava sama zbrinjavati ot- 
patke voća i povrća, biljaka, trave i drugih 
razgradivih tvari nova predložena cijena, 
koju općinski vijećnici Radoboja ospo- 
ravaju bit će umjesto dosadašnjih 51,01 
kuna 76,61 kuna. Oni koji imaju spre- 
mnike zapremnine 80 litara plaćat će po 
novom 61,25, a oni koji imaju kante za- 
premnine 240 litara 153,23 kune i to pod 
uvjetom da u njih ne bacaju biootpad. U 
obavijestima Krakom navodi i kazne za 
one koji se neće pridržavati njihovih upu- 
ta. Tako će kazna za nepoštivanje ugovo- 
renih obaveza u pogledu nerazvrstavanja 
otpada za korisnike spremnika od 80 do 
240 litara biti 300 kuna, a za one koji ima- 
ju spremnike većih dimenzija 500 kuna. 
Nakon svega iznijetog očekuje se odgovor 
Krakoma. 


OSTAVKA 
NA SVE 
DUŽNOSTI 
U HNS-U 


Vijest koja se pojavila u 
ranim jutarnjim satima 28. 
rujna iznenadila je mnoge. 
ANĐELKO TOPOLOVEC, 
predsjednik Zupanijske 
podružnice HNS-A Krapinsko 
-zagorske županije objavio je 
slijedeće Priopćenje: 


“Ovim putem želim vas 
obavijestiti da podnosim 
ostavku na sve dužnosti u 
Hrvatskoj demokratskoj 
stranci-liberalni demokrati. 
Posljednjih petnaest godina, 
od kada sam član HNS-A 
bila mi je izuzetna čast 
raditi za dobrobit i razvitak 
naše stranke. Stanje u 
HNS-U unatrag više mjeseci, 
pa usudim se reći i unatrag 
nekoliko godina, različito 
jeod mojih principa, želja 

i stavova o smjeru u kojem 
bi se HNS trebao razvijati. 
Zadnja kap koja mi je 
prelila čašu je odnos stranke 
prema Zagorje i Krapinsko- 
zagorskoj županiji. 
Zahvaljujem svim 
suradnicima koji su zajedno 
sa mnom radili na dobrobit 
i prepoznatljivosti HNS-A 
vrlo često vrlo često i ispred 
svih ostalih brojnih obaveza 
sa kojima se susrećemo 
današnjim naćinom života. 
Kolegama koji će nastaviti 
voditi HNS želim puno 
uspjeha u daljnjem radu. 


Opširnije i razlozima 
podnošenja ostavke i 
budućim planovima Anđelka 
Topolovca, u narednom broju 
Radobojsko-Jesejanskog lista. 

RADOBOJ SKA LJ ETNA DOGAĐANJA 
Cevapcijada u središtu zbivanja 


Drugu godinu za redom u 
organizaciji Muzeja Rad- 

boa organizirana su zabav- 
na i kulturna događanja za 
mještane Općine Radoboj i 
ostale zainteresirane. Početak 
događanja bogatog programa, 
prilagođen Svjetskom nogo- 
metnom prvenstvu, obilježila 
je projekcija animiranog filma 
»štrumpfovi: Skriveno selo“. 
Za kino u Muzeju tražio se 
stolac više, jer je na projek- 
ciji bilo više od 50-ero djece! 
Nakon toga organiziran je 
»Pohod na Strahinjčicu“. Za 
mlađe generacije održane su 
radionice na kojima su djeca 
reciklirala stare ručnike i krpe 
iiznjih izrađivala ukrasne 
teglice za sadnju cvijeća. Dio 
vremena iskorišten je za izra- 
du ribica iz šarene vune i ka- 
menih magnetića za frižidere. 
Kulturne večeri u Radoboju 
održane su u nekoliko termi- 
na. Započele su kazališnom 
predstavom ,Advokatova 
žena“ Dramske udruge ,Kaj“ 
iz Zaboka, koja je na smiješan 
način uprizorila probleme 
bogatog i uglednog bračnog 
para. Održana je još jedna 
predstava na terasi Muzeja 
Radboa ,Ona hoće, on neće“ 
AKUD-a Ženskog kazališta 
Gornje Jesenje. Intrigan- 
tnom i šaljivom predstavom 
glumci su i ovog puta ned- 
vojbeno uspjeli sve prisutne, 
njih stotinjak, nasmijati i 
zabaviti. Središnji događaj u 


manifestaciji predstavljala 

je Međunarodna ćevapčija- 
da“ natjecateljskog karaktera 
koja je održana 20. srpnja na 
prostoru NK Radoboj. Natje- 
calo se 10 timova iz općine 
Radoboj i iz Slovenije. Prema 
odluci peteročlanog žirija na 
prvoj Međunarodnoj ćevap- 
čijadi u Radoboju pobjedu 

je odnijela ekipa Lovačkog 
društva ,,Strahinjčica“ Rado- 
boj. Drugo mjesto osvojila je 
ekipa ,,Cenek“ iz Slovenije, a 
treće je pripalo ekipi ,Cvjetna 
ulica“ iz Radoboja. Posjetitelji 
ćevapčijade također su birali 
najbolje ćevape, a njihova su 
nepca osvojili ćevapi sloven- 
skog Tima ,Cenek“, kojemu 
je pripala nagrada publike. 
Organizirana je i bogata tom- 
bola, a svaki treći sudionik 
dobio je neku od nagrada. Za- 
vršni, glazbeni dio Radoboj- 
skih ljetnih događanja obilje- 
žio je nastup grupe ,Kontra 
band“ s gostima Ivom Rano- 
gajec Inkret i Ivanom Bencom 
i ,Simpatizeri“ s gostima 
Anom Pavleković i Krunom 
Jazbecem. Manifestacija ,Ra- 
dobojska ljetna događanja“ 
ujedno je bila humanitarnog 
karaktera putem koje su se 
suradnjom s Općinom Rado- 
boj, DND Radoboj i Zakladom 
za poticanje partnerstva i ra- 
zvoja civilnog društva iz Pule, 
sakupljale novčane donacije 
za realizaciju projekta ,Fitne- 
ss parka na otvorenom“. 


Pobjednička ekipa 

i što kvalitetnijeg provođenja programa svakog ponedjeljka voditeljica po TETE beka zposerima 

Kroz projekt ,,žene za Zagorje“ 
invalidne i starije osobe dobile 
su nužno potrebnu pomoć 


Početkom mjeseca kolovo- 

za započeo je projekt ,,Žene za 
Zagorje“ na kojem su zaposlene 
četiri nezaposlene ženske osobe 
s područja općine Jesenje, a koje 
obilaze 20 korisnika sa područja 
općine Jesenje. Briga o korisni- 
ku obuhvaća; pomoć u dostavi 
namirnica, pomoć u održava- 
nju čistoće stambenog prostora, 
pomoć pri oblačenju i svlače- 
nju, pomoć kod brige u higijeni, 
pomoć u socijalnoj integraciji 
isl. Projekt će trajati ukupno 
dvije i pol godine a korisnici su u 
pravilu starije i invalidne osobe. 


Dugotrajno nezaposlene ženske 
osobe time su dobile mogućnost 
da steknu dodatno zvanje jer će u 
sklopu projekta proći edukaciju 
za njegovateljice, te će nakon za- 
vršetka projekta biti osposobljene 
da samostalno rade sa starijim i 
invalidnim osobama. Nije potreb- 
no posebno naglašavati pozitivne 
učinke ovog projekta za korisnike, 
invalidne osobe i starije životne 
dobi koje sada imaju nužno po- 
trebnu skrb i njegu. Ovaj projekt 
Gradsko društvo Crvenog križa 
Krapina prijavilo je i osiguralo 
sredstva za realizaciju javljanjem 


na Poziv za dostavu projektnih 
prijedloga ,,Zaželi-program zapo- 
šljavanja žena“, Ministarstva rada 
i mirovinskog sustava a finan- 
ciran je iz Europskog socijalnog 
fonda. Na projektu su uz 4 spo- 
menute žene zaposleni voditelj 
projekta, asistentica voditelja 
projekta i terenska koordinatorica 
koja svakodnevno obilazi teren te 
je zadužena za koordinaciju i pra- 
ćenje aktivnosti zaposlenih žena. 
Održavanju se tjedni sastanci u 
središtu općine ili grada Krapine 
radi utvrđivanja rasporeda pruža- 
nja potpore krajnjim korisnicima. 


Kako postojeće dječje igralište 
u parku Područne škole ,,Side 


Košutić“ u Gornjoj Šemnici zbog 


oštećenja, utjecaja vremenskih 
prilika i samog korištenja, više 
nije bilo sigurno za bezbrižnu 
igru i druženja najmlađih, prišlo 
se njegovom uređenju. Stara 
igrala su uklonjena i zamijenje- 
na s novim spravama. U realiza- 
ciju projekta uz Općinu Radoboj 
sudjelovali su udruga Društvo 
»Naša djeca“ Radoboj i Krapin- 
sko - zagorska županija. 


: Nova igrala na dječjem igralištu u Šemnici Gornjoj 


rnjoj Šemnici 


L 


Za sanaciju 
klizišta 200 
tisuća kuna u 
Cerju Jesenjskom 


Načelnik Andrija Ranogajec pot- 
pisao je u Ministarstvu regional- 
nog razvoja i fondova EU Ugovor 
o sufinanciranju sanacije klizi- 
šta u Cerju Jesenjskom, rado- 
ve će navedeno ministarstvo 
sufinancirati sa 200 tisuća kuna. 
MRRFEU je iz Programa podrške 
brdsko planinskim područjima 
za sanaciju infrastrukturnih 
objekata na području naše župa- 
nije odobrilo sredstva u iznosu 
od 10 milijuna kuna, ukupno 28 
projekata. Sredstvima iz spome- 
nutog programa cilj je pomoći 
jedinicama lokalne samouprave 
pri sanaciji šteta koje su nastale 
uslijed djelovanja vremenskih 
nepogoda na infrastrukturnim 
građevinama, što se prvenstve- 
no odnosi na sanaciju klizišta i 
odrona koji su karakteristični za 
brdsko planinska područja. 


U tijeku su 
intenzivne 
pripreme za 
izgradnju vrtića u 
Gornjem Jesenju 


Općina Jesenje je prijavom na- 
tječaj na Ministarstva za demo- 
grafiju, obitelj, mlade i socijalnu 
politiku osigurala dio sredstava 
za sufinanciranje troškova izra- 
de projektne dokumentacije za 
izgradnju dječjeg vrtića. Na te- 
melju javnog poziva navedenog 
ministarstva objavljenog za pri- 
premu projekata usmjerenih na 
poboljšanje materijalnih uvjeta 
u predškolskim ustanovama i 
dječjim vrtićima u 2018. godini, 
dobivena su sredstva u iznosu 
od 70.000,00 kuna. U tijeku su 
radnje za ishođenje građevinske 
dozvole kako bi bila spremna 
dokumentacija za prijavu na na- 
javljeni natječaj u sklopu Mjere 
74. za ostvarivanje dijela nepo- 
vratnih sredstava iz EU fondova 
potrebnih za izgradnju dječjeg 
vrtića. Temeljem dobivene su- 
glasnosti školskog odbora OŠ , 
vrtić se planira graditi na dijelu 
zemljišta pored osnovne škole 
koja je ustupila zemljište. 

Barica i Josip obnovili bračne zavjete 


U nazočnosti svojih bližnjih, 
rodbine i prijatelja Barica i Josip 
Obadić u župnoj crkvi sv. Ivana 
Krstitelja obnovili su bračne 
zavjete izrečene prije pet deset- 
ljeća na istome mjestu. Naime 
Barica je kao djevojka živjela 

u zaselku Podvinci a Josip u 
Velikom Selu tako da su se znali 
od djetinjstva. Da su stvoreni 
jedno za drugo i odluku da će 
život provesti zajedno doni- 

jeli su kad je Josip imao 24, a 
Barica 22 godine. Kako su oboje 
bili iz mnogobrojnih obitelji 
kojima siromaštvo nije bilo 
strano, nakon ženidbe odlučili 
su izgraditi vlastiti dom za sebe 
isvoju obitelj. Na početku nije 
bilo lako ni iz čega stvoriti dom, 
no upornost, ljubav, želja i vjera 
da oni to mogu bili su jači od 
neimaštine. Sagradili su vlasti- 
tu kuću, Barica je rodila troje 
djece, iako je radila u Krapin- 
skoj tekstilnoj industriji a nakon 
toga i kućanske poslove uvijek je 


uz svojeg supruga vodila brigu 
za obitelj, posebno djecu. Kao 
kvalificirani trgovac Jožek, kako 
su ga od milja zvali mještani, 
radio je u Gornjem Jesenju u 
ondašnjoj Strahinjčici. Skroman 
i smirena duha bio je omiljen 
među mještanima gdje je proveo 
gotovo cijeli radni vijek. Dola- 
skom privatizacije teško se nosio 
sa nepravdama koje su često 
pogađale njega i sve zaposle- 

ne, odlučio se otići u zasluže- 


nu mirovinu. Barica je također 
propašću tekstilne industrije 
umirovljena pa im mirovine i 
nisu Bog zna što, ali kako kažu 
važno je živjeti skromno, uz 
mala primanja potrebno je šte- 
djeti i pravilno rasporediti novac 
kako bi se krpao kraj s krajem. 
Sve troje djece je situirano ali 
oni njima ne bi htjeli biti teret, 
životne prilike naučile su ih 
živjeti skromno pa im u ovim 
staračkim danima nije teško. 


Uz obavljanje svakodnevnih ku- 
ćanskih poslova Barica obrađu- 
je velik vrt te pomaže suprugu 
kod obrade vinograda a hrane i 
kokice koje im nesu domaća jaja. 
Josip je poznat i po tome što 

je cijelu svoju jednomjesečnu 
mirovinu u znak revolta prema 
nepravednom obračunu odvo- 
za otpada donio u firmu koja 
sakuplja otpad da im pomogne 
pri uspostavi sustava odvoza ot- 
padana pravedniji način. Njegov 
čin objavljen u dnevnom tisku, 
veliki je zagovornik odvajanja i 
pravilnog sortiranja, i plaćanja 
odvoza kućnog otpada. Barica 
pak svoje slobodno vrijeme ko- 
risti za odlazak u crkvu na misu, 
tako je biloi ovaj puta. U zajed- 
ništvu sa suprugom i cijelom 
obitelji zahvalili su gospodinu 
na ovom vrijednom jubileju. Na 
kraju misnog slavlja čestitku im 
je uputio i župnik Danijel Her- 
ceg, te im za uspomenu na ovaj 
jubilej darovao Bibliju. 


DEVET DESETLJEĆA DOBROVOLJNOG VATROGASNOG DRUŠTVA RADOBOJ 


Biti dobrovoljni vatrogasac - - obaveza i i ponos 


Održavanjem svečane sjednice, 
mimohodom, vježbom i druže- 
njem 18. kolovoza u Radoboju je 
obilježena 90. godišnjica uteme- 
ljenja Dobrovoljnog vatrogasnog 
društva Radoboj. Kada su davne 
1928. godine u Radoboju odlučili 
osnovati Dobrovoljno vatroga- 
sno društvo vjerojatno nitko od 
utemeljitelja nije razmišljao o 
tome kako će i koliko će godina 
djelovati. Kada se u kolovozu ove 
godine napunilo punih 90 godina 
od tog trenutka sadašnji čelnici i 
članovi DVD-a Radoboj okupili su 
se uz nazočnost brojnih gostiju i 
vatrogasnih dužnosnika kako bi 
se prisjetili svojih prethodnika i 
brojnih događanja iz djelovanja 
svog društva u minulih devet 
desetljeća. Sadašnji predsjednik 
DVD-a Radoboj, Anđelko Topolo- 
vec, ukratko je evocirao rad dobro- 
voljnih radobojskih vatrogasaca, 
spomenuo uspjehe i neuspjehe, 
podsjetio na neka od najzaslužnija 
imena ljudi kojima je bila obave- 
za u svakom trenutku priskočiti 

u pomoć ugroženima, a ujedno i 
čast što su članovi humanitarne 
organizacije koja se brine o zaštiti 
imovine i života stanovništva. Od 


Predsjednik DVD-a Radoboj Anđelko 
5 Topolovec ma svečanoj je sjednici,uz. 
prigodno izlaganjei0 90. godišnjići pi 
žali 


prvog dana djelovanja društva, 
njegovi su članovi brinuli o nabavi 
potrebne opreme. Danas DVD Ra- 
doboj ima na raspolaganju moder- 
na vatrogasna vozila i gotovo svu 
potrebnu opremu za sudjelovanje 
u gašenju požara i zaštiti imovi- 
ne građana prilikom različitih 
nepogoda. U devedesetogodiš- 
njem djelovanju bilo je uspješnih 
i manje uspješnih razdoblja, ali 

su uvijek prevladane sve teškoće i 
društvo je nastavljalo svoje djelo- 
vanje. Danas kada praktički nema 
problema u pogledu osigurava- 
nja potrebnih sredstava osjeća se 


nedostatak stručno osposobljenih 
kadrova, pa tako trenutno DVD-e 
Radoboj u svojim redovima nema 
ni jednog člana s položenim ispi- 
tom za vatrogasnog višeg časni- 
ka. Interes mladih za djelovanje 

u DVD-u budi nadu da će se i taj 
problem u idućem razdoblju rije- 
šiti. Na svečanoj sjednici u povodu 
proslave 90. obljetnice društva 
uručena su brojna priznanja i za- 
hvalnice zaslužnim pojedincima i 
institucijama, desetak vatrogasa- 
ca dobilo je spomenice u znak vi- 
šegodišnjem aktivnom članstvu, a 
jubilej radobojskim vatrogascima 


čestitali su predstavnici Hrvatske 
i Županijske vatrogasne zajednice, 
Županije Krapinsko - zagorske i 
brojnih susjednih i prijateljskih 
dobrovoljnih vatrogasnih društa- 
va. Nakon svečane sjednice vatro- 
gasci su u svečanom mimohodu 
prošli od vatrogasnog doma do 
OŠ ,,Side Košutić“ gdje je održana 
združena pokazna vježba gašenja 
požara i spašavanja stradalih. Pro- 
slava je završena druženjem u va- 
trogasnom domu, a svoj doprinos 
slavlju kao i uvijek do sada dali su 
članovi limene glazbe ,Mirna“i 
Radobojske mažoretkinje. 

Dani strukturirano 


U sklopu Dana strukturiranog 
dijaloga u Zagrebu u organizaciji 
Mreže mladih Hrvatske 18. rujna 
održana je konferencija pod 
geslom »Što omogućiti mladi- 
ma da budu spremni za životi 
društvo?« na kojoj su sudjelovali 
Martin Bosak, Sara Gašparić i 
Matija Habjanec, članovi Savjeta 
mladih Općine Jesenje. Struktu- 
rirani dijalog s mladima osigu- 
rava platformu za deliberaciju 
između mladih i donositelja 
odluka, kako na nacionalnoj tako 
ina europskoj razini. Osim toga, 
strukturirani dijalog je mehani- 
zam koji osigurava da se politike 
za mlade temelje na procjeni 
zajednice te da ciljevi i mjere po- 
litika za mlade odgovaraju potre- 
bama mladih. Drugim riječima, 
ciljje ovog mehanizma osigu- 


rati da se preporuke i mišljenja 
mladih ljudi nađu svoje mje- 

sto u nacionalnim i europskim 
politikama za mlade kako bi se 
poboljšala kvaliteta njihova živo- 
tai unaprijedio položaj mladih u 
nekom području. Nadalje, važno 
je naglasiti kako je rad s mladima 
potrebno dalje razvijati i jačati te 
raditi na prepoznavanju ključnih 
znanja, vještina i kompetencija 
koje su potrebne za rad s mla- 
dima. S tim ciljem naši članovi 
sudjeluju na ovakvim konferen- 


cijama kako bi stekli potrebne 
kompetencije koje osoba koja 
radi s mladima treba posjedovati 
i kako bi ih mogli upotrijebiti na 
lokalnoj razini. Osim spomenu- 
te konferencije u sklopu Dana 
strukturiranog dijaloga održan 
je sajam dobrih praksi u pro- 
vedbi strukturiranog dijaloga u 
lokalnoj zajednici pod nazivom 
»Zavrti lokalnu promjenu« 19. 
rujna. Na sajmu dobrih praksi 
sudionici su bili upoznati s pred- 
stavljanjem mogućnosti finan- 
ciranja projekata strukturiranog 
dijaloga kroz Ključnu aktivnost 
3 Erasmus+. Kao primjer dobre 
prakse na sajmu su se osim KUD- 
a Belec, Udruge Delta i Udruge 
Zamisli te Hrvatskog zavoda za 
zapošljavanje Sisak predstavila i 
Mreža udruga Zagor. 


Hodočašća Marijanskim svetištima 


Župljani ž župe Gornje Jesenje, 

i susjednih župa, u nedjelju 
22.07.2018. hodočastili su Majci 
Božjoj Trsatskoj. Dolaskom na 
Trsat hodočasnici su pohodili 
Križni Put, nakon čega su imali 
priliku za ispovijed i osobnu 
pripremu za Svetu misu koja je 
započela ulaznom pjesmom i 
procesijom svih hodočasnika u 
crkvu. Misnim slavljem, upu- 
ćenim zahvalama i molitvama 
nebeskoj majci Mariji hodoča- 
snici su našli duhovnu okrjepu a 
zatim kupanjem u Novom Vino- 
dolskom i tjelesnu. Pri povratku 
svojim domovima cijelim putem 
trajalo je veselo raspoloženje uz 
molitvui marijanske pjesme. 
Župno hodočašće Majci Bož- 

joj Bistričkoj na Mariju Bistri- 
cu, organizirano je u nedjelju 
12.08.2018. Tridesetak hrabrih i 
odvažnih vjernika predvođenih 
župnikom Danijelom Hercegom 
na hodočašće je krenulo pješke 
u subotu poslijepodne, dok su 
ostali vjernici došli u nedjelju au- 
tobusom, automobilima pa čaki 
biciklima. Okupljeni u zajednič- 
ku procesiju ulaznom pjesmom 
i molitvom hodočasnici su se 
poklonili Majci Božjoj Bistričkoj 
Glavno misno slavlje u 11,00 sati 
predvodio je biskup Ivan Šaško 
koji se u propovijedi osvrnuo na 
važnost vjere i ustrajanja u njoj te 
okupljenim vjernicima poručio: 
“Molimo za vjeru unamaiu 
drugim ljudima, vjerovati da je u 


tom komadiću kruha, zahvaće- 
nom Božjim duhom, vječni život 
i hrana besmrtnosti." Nadahnuti 
riječima biskupa vjernici su se u 
popodnevnim satima procesijom 
koju je vodio župnik Dnijel opro- 
stili od MBB i zadovoljni krenuli 
svojim kućama. 


U župi Jesenje obilježena 75. 
obljetnica mučeničke smrti 
župnika Matije pl. Žigrovića 
U nedjelju 15.07.2018. u našoj 
župi obilježena je 75. obljetnica 
mučeničke smrti župnika Matije 
pl. Žigrovića. To je ujedno bila 
misa zadušnica za žrtve ratnih i 
poratnih stradanja, poubijane u 
drugom svjetskom ratu, poginu- 
le, stradale i ubijene od totali- 
tarnih ideologija XX. stoljeća te 
Domovinskom ratu. Na misnom 
slavlju prisustvovali su mnogo- 
brojni domaći vjernici, članovi 
obitelji Žigrović te Franjo Talan, 
predsjednik Društva za obilježa- 
vanje grobišta ratnih i poratnih 
žrtava Varaždinske biskupije. 


Tijekom propovijedi vlč. Danijel 
Herceg osvrnuo se na poslanje 
prvih apostola koji su propovi- 
jedali radosnu vijest o blizini kra- 
ljevstva nebeskog, ljude pozivali 
na obraćenje i sijali vjeru. Pritom 
su nailazili na otpor i nepri- 
hvaćanje, no ništa i nitko nije 

ih mogao spriječiti u njihovom 
poslanju. Na isti takav otpor nai- 
šao je i župnik Matija koji se nije 
dao pokolebati nego je odlučno i 
spremno dao svoj život za istinu, 
za Isusa istaknuo je vlć.Danijel. 
Gospodin Franjo Talan na kraju 
mise obratio se okupljenim vjer- 
nicima. Zahvalio im na dolasku 
te ukratko iznio aktivnosti druš- 
tva koje su bile ove godine i one 
koje prethode 

Nakon mise zapaljene su svijeće 
kod spomen-ploče svim strada- 
lima u totalitarnim režimima 
XX. stoljeća te na grobu župnika 
Žigrovića u Krapini. 


Pripremila: 
Petra Herceg 


Besplatni 
udžbenici u novoj 
školskoj godini 


Općina Radoboj već petu godinu 
zaredom osigurava udžbenike 

za učenike od prvog do osmog 
razreda koji pohađaju Osnovnu 
školu ,,Side Košutić“ u Radobo- 
ju te područne škole u Jazvina- 
ma i Gornjoj Šemnici. Sredstva 
za ovu namjenu osigurana su 

u Proračunu Općine Radoboj 

za 2018. godinu, a osim Općine 
Radoboj udžbenike za 39 djece 
slabijeg imovinskog stanja, djecu 
samohranih roditelja, te djecu iz 
obitelji s troje i više djece osi- 
guralo je Društvo ,,Naša djeca“ 
Radoboj kroz projekt ,Spremni 
za školu 2“ prijavljen na natje- 
čaj Ministarstva za demografiju, 
obitelj, mlade i socijalnu politiku. 
Uz udžbenike, kroz ovaj projekt 
učenicima je podijeljen školski 
pribor, trenirke, majice, papuče 
iškolske torbe ukupne vrijedno- 
sti 40.000 kuna. Osnovna škola 
»side Košutić“ Radoboj ušla je u 
eksperimentalni program ,Škola 
za život!“ Ministarstva znanosti 

i obrazovanja pa je udžbenike za 
prvi i peti razred, dio predmeta iz 
sedmog razreda, te udžbenike iz 
informatike za sve razrede osnov- 
nih škola osiguralo Ministarstvo 
znanosti i obrazovanja. 


Uspješno ostvarena akcija 
“Budimo aktivni u zajednici - 
aktivni u radobojskim ljetnim 
događanjima 2018! 


Otvorenje 
fitness parka 


Manifestacija ,Radobojska ljet- 
na događanja“ bila je i dio hu- 
manitarne akcije putem koje su 
se suradnjom Općine Radoboj, 
Društva ,Naša djeca“ Radoboj 

i Zaklade za poticanje partner- 
stva i razvoja civilnog društva 

iz Pule, sakupljale novčane 
donacije za realizaciju projekta 
»Fitness parka na otvorenom“. 
Projekt ,,Fitness park na otvore- 
nom“ uspješno je priveden kraju 
zahvaljujući donacijama i napla- 
tom ulaznica za prisustvovanje 
priredbama Radobojskih ljetnih 
događanja. Otvorenje ,,Fitness 
parka“ na otvorenom predviđe- 
no je u okviru programa obilje- 
žavanja Dana općine Radoboj. 


Obitelj Pongrašić 
ovih je dana uredila / , (8 


okoliš 1 samu ; 
kapelicu koju 4) 
podigli na lokaciji - 


zaselk: u 
Rada Ra 


Ne zaboravljaju 
rodni kraj 

Nije mali broj pojedinaca ili obitelji koji su 
se iz raznoraznih razloga odselili iz radoboj- 
skog kraja u druga mjesta, gradove ili drža- 
ve. Raduje, međutim, činjenica da se mnogi 
od njih, kad im to prilike dozvoljavaju, 
barem na dan dva vrate u rodni kraj i obno- 
ve sjećanja na dane boravka u njemu. Ovih 
dana zabilježili smo tako boravak u Radobo- 
ju obitelji Pongrašić, koja već niz godina živi 
u susjednoj Sloveniji. Prije nekoliko deseta- 
ka godina podigli su na raskrižju puteva kod 
zaselka Crneki malu kapelicu. Sve ukrase za 
nju izradio je Alojz Pongrašić, koji se uz niz 
drugih zanimanja bavi i izradom kipova, a 
imao je i nekoliko izložbi, jednu od njih iu 
Krapini na nalazištu pračovjeka. Ovom pri- 
likom prihvatio se posla i uz pomoć supruge 
Dragice uredio samu unutrašnjost i vanjske 
zidove kapelice, te njenu okolinu. Sličnih 
primjera na našem području ima više i sva- 
kako zavrjeđuju svaku pohvalu. 


Tradicionalno misno 
slavlje uz blugdan 
Velike Gospe 


Kapelica Majke Božje Lurdske u Radoboju tra- 
dicionalno je okupljalište vjernika na blagda- 
ne Velike i Male Gospe, 15. kolovoza i 8. rujna. 
Bilo je tako i ove godine. Nakon ranih jutarnjih 
misa 15. kolovoza od Župnog je ureda krenula 
povorka vjernika u kojoj je bilo više desetaka 
kuburaša, te članova brojnih udruga građana, 
a sve uz pratnju limene glazbe. Nakon sveča- 
ne mise vjernici su se i ove godine družili uz 
pečenu govedinu i hladne gemište, zahva- 
ljujući angažiranju vič. Tomislava Novosela i 
donatora. 

MOI 
Zajedničkim snagama podignut je klopotec 


a 


Klopotec na Radobojskim 


Slatko grožđe primamljiva je poslastica iz- 
među ostalih i brojnim pticama. Vinogradari 
su se od pamtivijeka na razne načine borili 
da sačuvaju što više uroda, a jedan od načina 
bio je postavljanje raznih naprava koje su 
proizvodile zvuk i tako plašile ptice. Najpo- 
znatija takova sprava je klopotec koji zahva- 
ljujući vjetru proizvodi zvuk koji plaši ptice. 
Danas je sve manje ptica, a sve više grožđa, 
painema neke velike potrebe osigurati neku 
posebnu zaštitu, ali tradiciju valja čuvati 

i njegovati. Tako i članovi udruge vinara i 
vinogradara iz Radoboja svake godine u vino- 
gradu jednog od svojih članova organiziraju 
svečano podizanje klopoca. Ove se godine 
takova svečanost održala na Radobojskim 
Bregima, a domaćini su bile obitelji Slavka 
Šalkovića i Damira Kranjčeca. Kod jednog je 
bila fešta, a kod drugog je podignut klopotec. 
Kako to tradicija nalaže vinogradare, njihov 
trud i klopotec blagoslovio je vlč. Tomislav a " 
Novosel, a nakon što je klopotec podignuti : C. : 
vjetar ga pokrenuo uslijedilo je druženje više ržano u objektu Slavka ššikovića 
desetaka vinogradara, članova udruge. brojni Zla aranžira — 


Družerij 


Jeftiniji pristup Internet mreži 
na području općine Radoboj 


Otkako je u kolovozu 2015. godine u rad pušten informacijski sustav “Inteligentna zajednica“, na 
području općine Radoboj otvorena je mogućnost pristupa širokopojasnim uslugama koje pred- 
stavljaju jedan od temelja razvoja Republike Hrvatske. Osim što je središnja upravna zgrada Opći- 
ne Radoboj spojena optičkim priključkom brzine 1 gigabit po sekundi na teritorijalnom području 
općine uspostavljene su dvije pristupne točke koje mještanima omogućavaju povoljniji pristup 
internetu po cijeni već od 99 kuna mjesečno uz brzinu veze od 15/5 Mb/s. Projekt bržeg pristupa 
internetu provodi Općina Radoboj u suradnji sa tvrtkom Infrastruktura d.d. i Magic Net. Kako 

bi korisnik ostvario povezivanje na mrežu mora imati optičku vidljivost prema jednoj od dviju 
pristupne točke. Više informacija vezanih za spajanje na mrežu, paketu usluga i ostalim informa- 
cijaa moguće je dobiti na broju 091 785 12 58, Anđelko Belošević, koordinator bežičnog sustava. 

Jesejanski vinogradari podigli klopotec na bregu Kukelj 


UZ brojne vinogradare, goste i uzvanike te gla- 
sne pucnjeve iz kubura jesejanskih kuburaša 
na brijegu zvanom Kukelj u subotu 18. kolovo- 
za16. godinu za redom podignut je kolopotec. 
Okupljenim gostima, uzvanicima i članovima 
udruge riječi dobrodošlice uputio je predsjed- 
nik udruge vinogradara, Franjo Cvrtila. Ovo- 
godišnji domaćini ove tradicionalne manife- 
stacije koju organiziraju jesejanski vinogradari 
bile su obitelji Dragutina Kranjčeca i Ivana 
Bosaka kod čijih je klijeti podignut klopotec. 
Događanje je započelo svetom misom, a u pro- 
povjedi župnik Danijel Herceg pozvao je vino- 
gradare i okupljene na zahvalu Bogu što će i 
ove godine unatoč mnogim vremenskim ne- 


pogodama po svemu sudeći biti dobrog trsova 
roda. Nakon mise u režiji Stjepana Kordeka 
meštra ceremonijala uz vinske zazive i stihove 
podignut je klopotec. Ovogodišnje kumstvo 
klopocu rado su prihvatili Zdenka i Stjepan 
Mužek kojima je riječi zahvale za prihvaćeno 
kumstvo uputio domaćin Dragutin Kranjčec. 
Prema njegovim riječima želja je domaćina da 
se i žene ravnopravno osjećaju na ,vinskim“ 
manifestacijama te da budu u pratnji svojih 
supruga u svim takvim i sličnim prigodama. 
Upravo iz tog razloga ove je godine po prvi 
puta lentu za kumstvo klopcu primila i kuma 
Zdenka. Veselo društvo pozdravio je i zaželio 
im dobru zabavu i načelnik Andrija Ranoga- 


jec. Uz domaću vinsku kapljicu, dobro jelo, za 
koje su se potrudili domaćini i vrijedne doma- 
ćice, te domaće muzikaše koji su svirkom za- 
bavljali veselo društvo druženje je potrajalo do 
kasno u noć. Ova hvale vrijedna manifestacija 
jesejanskih vinogradara promovira staru tra- 
diciju i trebala bi postati sastavni dio turistič- 
ke ponude našeg kraja koji je prepoznatljiv po 
vinorodnim bregima. Sve ljepše uređene klije- 
ti svojevrsni su brend Hrvatskog zagorja kod 
kojih se na takvim i sličnim manifestacijama 
rado okupljaju domaćini i njihovi gosti, često 
puta na tim se mjestima zaborave svakodnev- 
ne brige, opusti duša a tijelo okrijepi dobrom 
vinskom kapljicom. 


izlet vinogradara 


U subotu 1. rujna Udruga vino- 
gradara, podrumara i prijatelja 
dobrog vina ,,Sv. Martin“ organi- 
zirala je za svoje članove struč- 
no edukativni izlet u Sloveniju. 
Ovogodišnji izlet bio je popu- 
njen zanimljivim cjelodnevnim 
programom koji je realiziran uz 
pomoć domaćina Zvonka Kau- 
rana. Organiziran je posjet tvrtci 
Fabijan d.o.o. koja se bavi proda- 
jom opreme i zaštitnih sredstava 
za vinograde i voćnjake te eno- 
loških sredstava i mehanizacije. 
Spomenuto poduzeće opremilo 
je prvi privatni enološki labora- 
torij u Sloveniji koji po kazivanju 
domaćina provodi analize vina, 
te savjetuje ovdašnje vinograde 
u podrumarenju, preventivi i 
zaštiti vinograda. Izletnicima su 


domaćini iznijeli primjere na koji 
način vinogradari udruživanjem 


u zadrugu nabavljaju vrijednu 
zajedničku opremu financira- 
nu iz EU fondova. Kroz zadrugu 


ostvaruju povoljne cijene u naba- 


vi zaštitnih i enoloških sredsta- 
va, te još drugih niz pogodnosti. 
U sklopu izleta organiziran je 
posjet izložbi starina, (vozila 
traktora,opreme,alata...) i živo- 
tinja preko granice u Austriju 

te vožnja skelom preko rijeke 
Mure. Na gospodarstvu Kauran 
koje se nalazi na južnim padina- 
ma Jakobskega dola pri Slatkom 
Vrhu upriličena je degustacija 
vina prilikom koje su domaćini 
goste upoznali sa dugogodiš- 
njom obiteljskom tradicijom 
uzgoja vinove loze i vina, koju 


su oni nadopunili novim proi- 
zvodima; pjenušavim vinima i 
konjacima. Posebno su ponosni 
na pjenušac pod nazivom Kim u 
kojeg stavljaju listiće 24 karatnog 
zlata i koji je kao i sva njihova 
sortna vina jako dobro prihvaćen 


od gostiju. Nakon cjelodnevnog 
programa i druženja uz domaću 
muziku koju su pripremili sami 
vinogradari puni lijepih dojmo- 
va i dobrog raspoloženja unatoč 
lošem vremenu izletnici su se 
zadovoljni vratili kući. 

Ljetne radionice u 
PRO Gornja Semnica 


Na samom kraju ljetnih praznika, 29. i 30. 
kolovoza učiteljice Milena Horvat i Vesna 
Horvat održale su kreativne radionice za uče- 
nike. Uz vježbe scenskog izražavanja, učenici 
su sudjelovali i u stvaranju zelenog zida od 
recikliranih materijala i prirodne špage. Na 
kraju suu novonastale posude posađene bilj- 
ke koje je trebalo dobro i zalijati... 


Vesna Horvat 


Policiju posjetila 
prvašiće u Juzvinama 


Kao i svake godine, policija je posjetila prva- 
šiće u našoj školi. Ove godine pod nazivom 
Sigurno u prometu prvašići su s policajcem 
razgovarali kako sigurno stići od kuće do ško- 
le, kojih se prometnih pravila pridržavati te 
čemu služi zebra, semafor, ali i kako se sigur- 
no kretati nogostupom u grupi. Osim pouč- 
nog predavanja i odgovaranja na pitanja, po- 
licajac je našim prvašićima uručio i poklon, 
kabanice s reflektirajućim oznakama. 


Ana Bartolec 

OŠ RADOBOJ 


DJEČJI DAN U KRAPINI 


Četvrtog dana nastave učenici i učiteljice 
razredne nastave sudjelovali su u terenskoj 
nastavi u Krapini pod nazivom Dječji dan 


Polazak ispred škola bio je u 8 sati. Stigavši 
na Hušnjakovo, učiteljice su sa svojim uče- 
nicima krenule na radionice i posjete mu- 
zejima. Prvi i drugi razredi uživali su u Baj- 
kaonici (bajka o mišici Nili, legenda o Čehu, 
Lehu i Mehu, priča o pračovjeku i Dragutinu 
Gorjanoviću-Krambergeru, hrvatskom pale- 
ontologu, arheologu i geologu). Treći razredi 
posjetili su Muzej krapinskih neandertala- 
ca, nalazište spilje u Krapini, u kojoj je prije 
130.000 godina živio neandertalski čovjek. 
Priča počinje prikazom života neandertal- 
skog čovjeka iz Krapine u 16-minutnom 
filmu, nakon čega se ulazi u postav, koji je 
koncipiran u 18 tematskih jedinica. Muzej 
se gleda, sluša i miriše. Učenici su krenuli 
na putovanje kroz teorije o stvaranju svijeta. 


Četvrti razredi posjetili su Muzej Ljudevita 
Gaja u kojem su mogli vidjeti izložen njegov 
namještaj, slike (ulja na platnu, rad slikara 
Ivana Tišova) portrete Gaja i njegove obitelji, 
fotokopije Gajevih rukopisa, tiskanih tek- 
stova, knjiga i brošura te novina i časopisa 
koje je uređivao i izdavao. Zatim su posjetili 
Galeriju grada Krapine te samostan i crkvu 
sv. Katarine. Ostatak slobodnog vremena 
učiteljice su sa svojim učenicima provele 

u šetnji gradom, posjetom Starom gradu, 
obilaskom Gospodarskog zbora i na kraju 
slatkom nagradom, sladoledom i kolačem. 
Nakon toga krenuli smo autobusom prema 
školi prepuni znanja i novih iskustava. 


Karmen Martinić 


Folklorna skupina naše škole i ove je godine nastupila na Dječjem korzu 2 rujna 2018. godi- 
ne. U pratnji roditelja skupili smo se ispred OŠ Ljudevita Gaja zajedno sa polaznicima vrtića, 
škola i KUD-ova naše Županije. Uz koračnicu Limene glazbe i ples Krapinskih mažoretkinja 
povorka je krenula do Trga gdje se svaki sudionik predstavio pjesmom, plesom ili recita- 
cijom. Mi smo izveli koreografiju Pasel sem pasel kravice tri. Sretni i zadovoljni nastupom 


osladili smo se sokom i pecivom. 


Dragica Pospiš 

U ponedjeljak, 3. rujna 2018. godine svečanim smo programom obilježili 
početak nove školske godine. Bio je to veliki dan za naše prvašiće, ali i za 

sve učenike, učitelje i djelatnike škole. Početak nove školske godine za našu 
je školu, a posebno učenike petih i sedmih razreda važan jer sudjelujemo u 
eksperimentalnom programu ,Škola za život“. Svečani program počeo je hr- 
vatskom himnom i pozdravnim govorom ravnateljice Milene Veseljak. Pri- 
redbu dobrodošlice za prvašiće osmislili su i izveli učenici 4. a razreda pod 
vodstvom učiteljice Laure Kukovačec. Nakon priredbe, župnik vič. Tomislav 
Novosel blagoslovio je sve učenike i učitelje kako bi im školska godina bila 
što uspješnija. Svečanom programu prisustvovala je i članica mentorske 
skupine eksperimentalnog programa ,Škola za život“, Sandra Kosić koja je 

u održanom govoru svim učenicima i učiteljima zaželjela uspješnu škol- 

sku godinu, istaknula važnost novih kurikuluma i metoda rada koji trebaju 
učenike pripremiti za život te izrazila nadu u uspješnost eksperimentalnog 
programa ,Škola za život“. Nakon svečanog prijema prvašića i održanog sata 
razrednika, učenici su obilježili Hrvatski olimpijski dan nošenjem bijelih 
majica te šetnjom u prirodi sa svojim učiteljima. Osim u Matičnoj školi, sve- 
čani prijem prvašića bio je organiziran i u Područnim školama Gornja Še- 
mnica i Jazvine. Nadamo se da su se učenici odmorili preko ljetnih praznika 
i da su spremni za novu školsku godinu. Svim učenicima želimo puno sreće, 
truda, marljivosti i uspjeha u novoj školskoj godini! 

Nikolina Cvrtila 


Prvi dan Gornja Šemnica 


VAŽNOST FIZIČKE 
AKTIVNOSTI I KRETANJA 


Učenici trećih i četvrtih razreda matične škole i PO Jazvine sudjelovali su u radi- 
onici “Važnost fizičke aktivnosti i kretanja“ koju provodi Gradsko društvu Crve- 
nog križa Krapina u sklopu projekta “Zdravstvena prevencija za bolju budućnost 
naše djece“. Projekt se provodi kako bi djeca uvidjela koliko je važno kretati se, 
vježbati, rekreirati, kvalitetno provoditi slobodno vrijeme, te manje vremena 
provoditi sjedeći ili ležeći ispred TV-a, na mobitelu i računalu. Glavni ciljevi su 
unaprjeđenje zdravstvene kulture, razvijanje zdravstvene svijesti i bolje zdrav- 
stveno informiranje djece sa svrhom da osigura kvalitetniji i kreativniji život u 
kasnijoj životnoj dobi te odgovornost prema vlastitom zdravlju. Kroz projekt, 
koji će se provoditi u šest osnovnih škola za djecu od 1. do 4. razreda (OŠ Lju- 
devit Gaj i OŠ Augusta Cesarca u Krapini, OŠ Đurmanec, OŠ Gornje Jesenje, OŠ 
Side Košutić Radoboj, te OŠ Antuna Mihanovića Petrovsko), poticat će se razvoj 
preventivnih aktivnosti radi unaprjeđenja zdravstvene kulture djece, provodit će 
se edukacije s ciljem prevencije ozljeda, te zdravstveno obrazovanje o najčešćim 
zdravstvenim problemima i mjerama zaštite. 


Karmen Martinić 

Obilježen 
Hrvatski 
olimpijski dan 
OŠ Gornje Jesenje je u petak 07. 
rujna 2018. godine organizirala 
obilježavanje proslave Hrvatskog 
olimpijskog dana. Sudjelovali su svi 
učenici od 1. do 8. razreda i njihovi 
učitelji pod vodstvom učitelja TZK- 
a Radovana Cesarca. 

Učenici su pješačili od škole do 
sportskog terena u Cerju Jesenj- 
skom, a tamo su održali niz aktiv- 
nosti. Po samom dolasku nekoliko 
učenica je pročitalo tekst o povijesti 
sporta, a zatim su se odmjeravale 
snage u sportskim aktivnostima, 
ponajviše u nogometu, ali i zabav- 
nim igrama. Nakon rekreativnog 
dana, učenici su se u pratnji učitelja 
pješice vratili u školu. (etv) 


Uspješan nastup 
na Malom Kaju 


Dječji festival ,Kaj u riječi, pjesmi, 
slici i plesu“ kojeg je organizira- 

lo Društvo za kajkavsko kulturno 
stvaralaštvo pod pokroviteljstvom 
Krapinsko-zagorske županije i Gra- 
da Krapine ove godine održan je 
6.09.2018. Festival se tradicionalno 
održava na Dječji dan u sklopu Tjed- 
na kajkavske kulture. 

I ove godine nastupila je učenica 
naše škole Melani Draganić. Predsta- 
vila se pjesmom Megla krapinskih 
autorica Marije Hlebec i Andreje Vi- 
dović. Za nastup na Malom kaju Me- 
lani je pripremala učiteljica glazbene 
kulture Anita Habjanec. (etv) 

OŠ JESENJE 


jr B 


Preventfivni program odgoju djece 


u cestovnom prometu - JUMICAR 


U četvrtak 20. rujna 2018. Jumicar je posjetio 
OŠ Đurmanec s namjerom provedbe Progra- 
ma prometne kulture za najmlađe. Osim naj- 
mlađih učenika škole domaćina, u programu 
su sudjelovali i učenici drugog razreda naše 
škole. Na samom početku primljeni smo uz 
srdačnu dobrodošlicu od strane ravnatelja 
OŠ Đurmanec. Program prometne kulture 
za učenike 2.1. OŠ Gornje Jesenje je bio prava 
atrakcija. Nakon teorijskog dijela u trajanju 


od 45 minuta, na kojem su djeca imala prilike 
čuti sve o sigurnom ponašanju u prometu, 
uslijedio je i praktični dio. Nakon zanimljivih 
i poučnih radionica: ,Osnove prve pomoći“i 
“Prevencija od požara za najmlađe“, djeca su 
samostalno upravljala vozilima na električ- 
ni pogon uz nadzor instruktora, zaštićeni 
kacigom, pojasom i sigurnosnim branicima. 
Oduševljenju nije bilo kraja. 

Razrednica: Davorka Krklec 


ZAJEDNIČKI 
RODITELJSKI 
SASTANAK 


Na početku školske godine održan je i 
zajednički roditeljski sastanak na kojem 
je ravnateljica škole Ljerka Malogorski 
Dragoslavić, prof. upoznala sve nazoč- 
ne roditelje sa izmjenama Kućnog reda 
škole, obvezama roditelja prema Pravil- 
niku o načinima, postupcima i elemen- 
tima vrednovanja učenika u osnovnoj i 
srednjoj školi o načinima, postupcima 

i elementima vrednovanja učenika u 
osnovnoj i srednjoj školi, o prehrani 
učenika u školskoj kuhinji te ostalim in- 
formacijama koje važne i tiču se boravka 
djece u školskim prostorima. (etv) 

Prvi nastavni dan u novoj školskoj godini 


3.rujna 2018. pred školom se okupilo 97 učenika kako bi započeli na- "ao |: č Nm . 
g: 


stavom u novoj šk.godini 2018./2019. Dočekali su ih ravnateljica ško- 
le, njihovi razrednici i ostali učitelji. Ravnateljica Ljerka Malogorski 
Dragoslavić, prof. zaželjela je učenicima uspješnu novu školsku go- 
dinu te im poručila da budu marljivi i uspješni u radu. Na početku 
nove šk.godine tijekom jutra posjetio nas je načelnik Općine Jesenje 
Andrija Ranogajec koji je pozdravio prisutne učenike i roditelje i 
uputio im riječi podrške te istaknuo da će i dalje podržavati rad ško- 
le, jer mladi su budućnost ovog kraja. Tako je i ove godine Općina 
financirala kupnju radnih udžbenika i bilježnica te dokup potrebnih 
udžbenika. Svaki razred ušao je u školu u pratnji svojih razrednika 

u svoje učionice da preuzmu udžbenike te da im se daju osnovne 
informacije o organizaciji rada u novoj šk.godini. (etv) 


lis, 


Sveta misa 
zu početak 
školske 
godine 
2018/2019. 


U ponedjeljak 3. rujna za- 
počela je nova školska go- 
dina za sve učenike osnov- 
nih i srednjih škola. Tim 
povodom nakon nastave 

s početkom u 10:30 sati u 
crkvi Sv. Ivana Krstitelja u 
Gornjem Jesenju služena 
je sveta misa - Zaziv Duha 
Svetoga. U tom euharistij- 
skom slavlju zazvali smo 
Duha Svetoga da nam bude 
na pomoći u novoj školskoj 
i vjeronaučnoj godini, kako 
bi nam dao snagu da se lak- 
še nosimo s poteškoćama 
koje će doći pred nas. Na 
svetoj misi sudjelovali su 
učenici, učitelji, djelatnici 
škole. Svetu misu predvo- 
dio je župnik naše župe vlč. 
Danijel Herceg, koji je pri- 
sutnima uputio prigodnu 
riječ pozvavši sve da ozbilj- 
no shvate svoje obveze i da 
marljivim radom uspješno 
dočekaju kraj godine. Ova 
misa je također i zahvala 
Bogu za sve dobro u našim 
životima i životima naših 
bližnjih. (etv) 


Daci prvaci 


Nakon što su završili svoju Malu 
školu i vrtić, od ove jeseni u ,veli- 
ku“ školu stiglo nam je 12 đaka pr- 
vaka i to 8 djevojčica i 4 dječaka. U 
prvi razred u šk.godini 2018./2019. 
upisani su Katarina, Luka, Lucija, 
Ivona, Sara, Erik, Katja, Franka, 
Jana, Noa, Ema i Martin. Njihova 
učiteljica je Ivana Gumbas. Prvi 
nastavni dan u školskim klupama 
proveli su zajedno sa svojim rodi- 
teljima. (etv) 

Uređenje platou 
pored igrališta u 
Gornjem Jesenju 


Pored igrališta osnovne škole 

u Gornjem Jesenju u tijeku su 
radovi na uređenju platoa na 
kojem će se moći održavati ma- 
nifestacije na otvorenom. Zbog 
ograničenog prostora za održava- 
nje manifestacija na otvorenom 
odlučeno je da se parkirališni 
prostor između igrališta osnovne 
škole i stambene zgrade uredi za 
tu namjenu. Plato će biti asfalti- 
ran i omeđen rubnjacima kako 
bi se spriječilo izlijevanje vode 
na igralište, sprema stambenoj 
zgradi i susjednom dvorištu. 
Ukupne površine 400 m2 ovaj će 
plato služiti za odvijanje raznih 
manifestacijama na otvorenom, 
au ujedno će biti i parkiralište za 
posjetitelje sportskih događanja 
istanara stambene zgrade. 


Radovi na postavljanju umjetne 
trave u punom stjeku 


Umjetna trava 
na nogometnom 
igralištu u Radoboju 


Započeli su radovi na uređenju 
pomoćnog igrališta Nogomet- 
nog kluba Radoboj. U tijeku su 
pripremni zemljani radovi, a do 
kraja godine planira se komplet- 
no uređenje i ugradnja umjetne 
trave. Završetkom ovog projekta 
polaznicima škole nogometa 
omogućit će se najbolji uvjeti za 
treniranje u Krapinsko - zagor- 
skoj županiji. Vrijednost radova 
je oko 500.000 kuna, a sredstva 
su osigurana putem kredita, 
kojeg će otplaćivati Nogometni 
klub ,Radoboj“. 

MNK Jesenje novi je prvoligaš HMNL 


Odlukom Izvršnog odbora HNS- 
a, zagrebački Nacional zbog 
nagomilanih dugovanja i neispu- 
njenih financijskih obaveza nije 
ispunio uvjete za sudjelovanje u 
daljnjem natjecanju u 1. HMNL.. 
Upražnjeno mjesto pripalo je 
Jesenju kao prvom zagorskom 
klubu koji će se natjecati u tako 
elitnom društvu-u Prvoj hrvat- 
skoj malonogometnoj ligi. Veliki 
je to i povijesni uspjeh za klub 
koji djeluje tek dvije godine, za 
njegove igrače, Jesenje ali i cijelo 
Zagorje ističu iz vodstva klu- 

ba. U tijeku ljeta u klubu su se 
vršile intenzivne pripreme jer se 
je već prije načulo da će Nacio- 
nal biti isključen iz natjecanja u 
novoj sezoni. Doveden je novi 
iskusniji trener, Branko Digula 
koji je svoje trenerske izobrazbe 
imao i u inozemstvu a trenirao 
je i domaću Uspinjaču, kao i 
kondicijski trener Marin Ko- 


žuh. Sve to govori da se Jesenje 
ozbiljno priprema za takmičenje 
u najelitnijem društvu malog 
nogometa u RH te da ne misli 
olako prepustiti pruženu priliku. 
Vodstvo kluba počelo je pregova- 
rati sa potencijalnim sponzorima 
i donatorima kako bi financijski 
ojačali klub čiji će se troškovi u 
mnogočemu i višestruko pove- 
ćati. U klubu sada djeluju kadeti 


ijuniori koji kao i dio seniora do- 
laze iz okolnih sredina pa je i za 
očekivati da će se uz financijsku 
potporu koju daje Općina Jesenje 
uključiti Krapinsko-zagorska 
županija, županijski nogometni 
savez i ostale institucije. U sklo- 
pu priprema Jesenje će odigrati 
nekoliko prijateljskih utakmica 
a prvenstvo počinje 6. listopada, 
kada Jesenje gostuje u Osijeku. 


Tradicionalni nogometni turnir za mladež 


Povodom obilježavanja Dana 
pobjede i domovinske zahval- 
nosti i Dana hrvatskih branitelja 
u Radoboju je 4. kolovoza 2018. 
godine na nogometnom igra- 
lištu NK ,Radoboj“ održan je 
tradicionalni nogometni turnir 
za mladež. Inicijatoru turnira 
Športsko - kulturnoj Udruzi ,,Jo- 
sip Poljak“ ove godine pridružili 
su se Nogometni klub ,Rado- 
boj“ i Općina Radoboj. Sunčani 
subotnji dan okupio je 12 ekipa 
s područja Krapinsko - zagor- 
ske županije. Nakon cjelod- 
nevnog natjecateljskog dana i 
prikazanih nogometnih vješti- 
na najbolji rezultat ostvarila je 


nogometna ekipa NK Tondach, 
drugo mjesto pripalo je ekipi NK 
Stubica, treće mjesto ekipi NK 
Zagorec 2, a četvrto mjesto ekipi 
NK Rudar Dubrava Zabočka. Za 


sve natjecatelje članovi ŠKUG 
»Josip Poljak“ pripremili su pri- 
godni domjenak i osvježenja, a 
za najbolje natjecatelje prigodne 
nagrade. 


Dvadesetak novih slika 


U organizaciji Likovnog društva ,,Ernest Tomašević“ iz Krapine i Općine 
Radoboj u subotu 1. rujna 2018. godine održana je 12. po redu likovna 
kolonija “Radoboj 2018". U predivnom krajoliku općine Radoboj, unatoč 
kišom okupanom danu vrijedni slikari i članovi društva iznova su pro- 
našli dodatan motiv, te su marljivo crtali slike s prepoznatljivim detalji- 
ma radobojskog krajolika, ali i svakodnevnog života. Okupljene slikare u 
ime općine Radoboj pozdravio je načelnik Anđelko Topolovec zahvalivši 
im na predanosti i dobrotvornom radu, koji čini neprocjenjivu vrijednost 
za ovo mjestu. Također, okupljene slikare pozdravio je i predsjednik Op- 
ćinskog vijeća Igor Cigula podijelivši im pritom zahvalnice za ovogodiš- 
nje sudjelovanje. Nastala djela na 12. po redu likovnoj koloniji moći će 

se vidjeti na izložbi slika povodom proslave predstojećeg Dana općine 
Radoboj. Svoje novonastale radove Općini Radoboj poklonili su slikari iz 
Hrvatskog zagorja, Ludbrega, Svetog Martina na Muri i Zagreba. 


Zbog kišnog vremena nove slike 
nastajala su u zatvorenom prostoru 
\ . 

Proveden monitoring jelenka 


Treću godinu za redom proveden 

je monitoring jelenka od 21.6. — 
13.7.2018. na Poljanama na Strahinj- 
čici (ekološka mreža Natura 2000). 
Monitoring se provodio prema defini- 
ranoj metodologiji kako bi se odredila 
veličina i struktura populacije. 

Za lokaciju smo odabrali Poljane 
gdje se nalazi hrastova šuma stara 75 
godina sa šumskim putem iznad kojeg 
je otvoreni sklop krošnji idealno za 
brojenje jedinki jelenaka u letu. 


Transekt dužine 340 m obuhvaćao je 
rub šume uz travnjak te šumski put 
sa zatvorenim i otvorenim sklopom 
krošnji. Monitoring duž transekta 
obavljali smo u večernjim satima 
između 20:30 i 21:30 tijekom 15 suhih, 
toplih večeri. Hodajući po transek- 
tu bilježili smo broj odraslih jedinki 
u letu, jedinki na tlu kao i ostataka 
tijela nakon napada grabežljivaca i 
mrtvih primjeraka na putu. 


Od ukupno planiranih 20 dana 
monitoringa od 21.6. — 13.7., odrađe- 
no je 16 dana jer vremenske prilike 
tijekom 7 dana nisu bile pogodne za 


monitoring (oblačno i kišovito vrijeme 
u kojem jelenci ne lete). Tijekom 16 
dana, na transektu zabilježi smo 139 
jedinki u letu (mužjaka) i 65 jedinki 

u mirovanju (50 mužjaka i 15 ženki). 
Prema navedenim zapažanjima i 
rezultatima monitoringa od prošlih 
godine, možemo reći da jelenci na ovoj 
lokaciji imaju stabilnu populaciju. 
Manja brojnost ove godine vjerojatno 
je posljedica lošeg vremena tijekom 
provedbe monitoringa. 


Jelenak (Lucanus cervus) pripada 
skupini kukaca nazvanoj kornjaši ili 
tvrdokrilci (Coleoptera), najbrojnijoj 
skupini životinja na našem planetu 
koje su dobile ime po tvrdom oklopu. 
S veličinom do čak osam centimetara, 
jelenak je jedan od najvećih kukaca 
Europe. 

Mužjaci i ženke ove vrste izrazito se 
razlikuju, tj. postoji tzv. spolni dimor- 
fizam. U mužjaka su razvijene čeljusti 

do te mjere da sliče jelenskom rogov- 
lju, dok su u ženki one znatno manje. 
Upravo ta karakteristika jelenke čini 
vrlo prepoznatljivima, a po njoj su i 
dobili ime. Mužjaci ih koriste za udva- 
ranje te u borbi za ženku. 

Jelenak je saproksilna vrsta koja pre- 
ferira rasvadajuće drvo. Nakon pare- 
nja, ženke polažu jaja u blizini trulog 
stabla ispod zemlje, iz jaja se nakon 21 
do 45 dana razvija ličinka koja nase- 
ljava trula debla i panjeve kojima se 
hrani. Zbog veličine ličinki te njihove 
brojnosti u pojedinim panjevima, ova 
vrsta ima važnu ulogu u šumskom 
ekosustavu u procesu razlaganja 
drvnog materijala. Stadij ličinke traje 
između tri i šest godina, s tri do pet 
stadija, dok razdoblje kukuljice traje 
u prosjeku četrdeset pet dana. Pot- 
puno odrasle jedinke se pojavljuju na 
proljeće s time da se mužjak pojavljuje 
prvi. Odrasle jedinke žive od dva do tri 
mjeseca, a aktivne su između druge 
polovine ožujka i kraja rujna kada ih 
se može vidjeti kako lete u predvečerje. 
Njihov spor let, obično u sumrak pro- 
izvodi karakterističan zvuk. Mužjaci 
češće lete nego ženke. Vrhunac sezon- 
ske aktivnosti je zabilježen između 
kraja lipnja i sredine srpnja. 
Trenutačne prijetnje jelenku, ali i 
drugim saproksilnim kornjašima su 
fragmentacija, izolacija i degradacija 
prirodnih staništa uslijed intenzivnog 
gospodarenja šumama s mladim sa- 
stojinama jednake starosti, uklanja- 
nje starih stabala, uklanjanje mrtvog 
ili trulog drveća i upotreba herbicida 
i pesticida. 

Ostavljanje postojećih mrtvih/trulih 
stabala (debla i panjeva) ili dodava- 
nje novih u šume, parkove i vrtove 
poboljšat će kvalitetu staništa za je- 
lenka. U šumama u kojima se provodi 
gospodarenje, debla i panjevi trebaju 
se što dulje ostavljati na licu mjesta 
nakon sječe. 

Jelenak je zakonom strogo zaštićena 
vrsta u Republici Hrvatskoj, dok ga na 
europskoj razini štiti Direktiva o za- 
štiti prirodnih staništa i divlje faune i 
flore Europske unije. 

Kada nađete jelenka u prirodi, poku- 
šajte ga fotografirati te pošaljite foto- 
grafiju i sljedeće podatke na jelenak(Q 
dzzp.hr : 

. datum kada ste ga vidjeli 

* lokaciju gdje ste ga vidjeli (GPS ili 
opisnu ako nemate GPS uređaj) 

* vrijeme kada ste ga vidjeli 

* ime i prezime ovpažača 

Svaki podatak o njegovoj rasprostra- 
njenostije važan. Uključite se i aktiv- 
no sudjelujte u njegovom očuvanju. 

Obavijest poljoprivrednog 
redara vinogradarima 


Pošto je ina našim područji- 

ma zabilježena pojava zlatne 
žutice koja je najopasnija bolest 
vinove loze i može prouzro- 

čiti znatne štete pa čak i kom- 
pletno uništenje vinograda, 
potrebno je provoditi mjere za 
njezino učinkovito suzbijanje 

i uništavanje. Simptomi zlat- 

ne žutice vinove loze postaju 
vidljivi krajem lipnja i uočavaju 
se do kraja vegetacije. Bolest 

se širi vektorom, tj. Američkim 
cvrčkom i sadnim materijalom a 
na nju nisu otporni ni direktno 
rodni hibridi vinove loze kao 

što su noha, izabela ili “divlji“ 
trsovi. Vidljivi simptomi kod 
bijelih sorti grožđa; rubovi lišća 
se uvijaju prema naličju, tako 

da list poprima kopljasti izgled, 
nepravilno je žuti i krut pa se 
kod stiskanja rukom drobi. Kod 
crvenih sorti grožđa lišće crveni, 
ostali simptomi su jednaki kao 
kod bijelih sorti. Mladice na 
zaraženom trsu početkom jeseni 
neodrvenjuju već ostaju zelene. 
Zapušteni vinogradi idealno su 
stanište za Američkog cvrčka, 
koji prenosi bolest Zlatnu žuticu 
vinove loze, stoga se pozivaju svi 
posjednici, vlasnici i ovlaštenici 
zapuštenih vinograda, na po- 
dručju grada Krapine, te općina 
Đurmanec, Jesenje, Petrovsko i 
Radoboj, da su temeljem Odluka 
o agrotehničkim mjerama u po- 
ljoprivredi i mjerama za uređiva- 
nje i održavanje poljoprivrednih 
rudina dužni i moraju održavati 
svoje vinograde. Vlasnici, po- 
sjednici ili ovlaštenici zapušte- 
nih vinograda dužni su redovito 
održavati zemljište na način da 
redovito kose travu i korov, krče 
višegodišnje raslinje, te redovito 
primjenjuju sredstva za zaštitu 
bilja te na te načine sprječavaju 


zasjenjivanje susjednog zemlji- 
šta i sprečavaju širenje biljnih 
bolesti i štetnika na susjedno 
poljoprivredno zemljište. Naje- 
fikasniji način suzbijanja Zlatne 
žutice vinove loze je krčenje 
zaraženih trsova u postojećem 
vinogradu, te čišćenje zapušte- 
nih i neodržavanih vinograda 
koji su izvor zaraze. Zaražene 
trsove potrebno je posjeći, slo- 
žiti na hrpu i uz poduzimanje 
odgovarajućih mjera zaštite od 
požara, spaliti i na taj način uni- 
štiti bolest. Pozivaju se vlasnici, 
posjednici i ovlaštenici zapušte- 
nih vinograda da svoje vinogra- 
de očiste od raslinja, korova, i 
starih zaraženih trsova vinove 


loze, te ostatke spale, u protiv- 
nome im prijeti novčana kazna. 
Također se pozivaju vlasnici, 
posjednici i ovlaštenici vinogra- 
da koji redovito održavaju svoje 
vinograde, a u susjedstvu imaju 
zapuštene vinograde ili sum- 
njaju na pojavu zlatne žutice 

da to prijave Poljoprivrednom 
redaru radi bržeg i učinkoviti- 
jeg rješavanja problema. Prijave 
mogu biti anonimne, a mogu se 
poslati e-mailom na adresu ma- 
rio.kozinaQkrapina.hr, osobnim 
dolaskom u uredovno vrijeme za 
pojedino područje i telefonskim 
putem. 


Zajednički poljoprivredni redar: 
Mario Kozina, bacc.ing.agT. 

LIST JE BESPLATAN 
. IIZLAZIMJESEČNO 


DANI OPĆINE RADOBOJ | 


OŠ SIDE KOŠUTIĆ 


13. listopad, subota 


10:00 Precizno slijetanje parajedrilicom (državno prvenstvo) 


14. listopad, nedjelja 

11:00 Biciklijada ,,Rimska cesta 2018“ 

17:00 Otvorenje izložbe slika (Muzej Radboa) 

19:00 Dramska predstava ,,5v. Stefa“ (Sportska dvorana) 


215. listopad, ponedjeljak 
12:00 Izložbe, predavanja, radionice, međunarodno druženje dviju škola uz ane nja stva (0) 


uži6. listopad, utorak E“ 

8:00 Izrada hotela za kukce (OŠ) “a žu 
12:00 Dan zahvalnosti za plodove zemlje i Dan kruha (OŠ) ' 
13:00 Književni susret s Margaretom Perišić (OŠ) 


17. listopad, srijeda 
16:00 Igre, plesovi, radionice, prezentacije ,Radoboj-nekad, danas, sutra“(OŠ) 
18:30 Ritam-puls prirode Branko Trajkov ing.arh. (OŠ) 


18. listopad, četvrtak 
16:00 Prezentacija projekta ,,Živjeti zdravo“ (OŠ) 


uo. listopad, petak 


15:00 Prezentacija EE ueneinos programa ,,Skola za život“ (OS) 
15:30 Izložbe školskih radova (OS 

16:00 185 godina školstva u Radoboju — svečana priredba (OŠ) 

16:30 Otvorena vrata dječjeg vrtića Skrinjica Radoboj - dječji dan (OŠ) 


20. listopad, subota 


10:00 - 17:00 Dani otvorenih vrata muzeja Radboa 
10:00 Radobojski doručak (Radobojski trnac) 

14:00 Svečanost obilježavanja Dana Općine Radoboj 
16:00 Dramska predstava ,,Hudi betek“ (Muzej Radboa) 
17:00 Prapovijesna večera uz vatru (Radobojski trnac) 


uži. listopad, nedjelja 


10:00 - 17:00 Dani otvorenih vrata muzeja Radboa | 
11:00 Sveta misa 
11:00 Radobojska uspinjača 2018 (maraton) 

14:30 Radionica za djecu ,,Potraga za rudnim bogatstvima“ (Muzej Radboa) 

17:30 Vnučekove popevke i nastup mažoretkinja (Sportska dvorana) 

19:00 Glazbena večer (Sportska dvorana) 


TU SE NAJDE MIRA I SPOKOJA 


